《赠舒亦山入越》
宋代·陈著

危世无山林，颓俗无门户。
彼美诗书身，悠然自为趣。
扬扬飞霞佩，清风导前路。
借问欲何之，谓我稽山去。
秦风白去晓，禹穴苍烟暮。
平生礧磈怀，高吟吊千古。
兹行良不恶，欲赠无他语。
如逢梅市仙，试与谋出处。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。